RPPP intervju

**FERTALJ**: Tema bi mogla biti, ajmo reći, fakultet i aktivnosti nekakve koje možda vi i ne vidite kao takvi, dakle da nije samo puka nastava, a da ipak dijelom razumijete; da krenemo od nečeg što vam je poznato, onda ću krenuti ipak s tim da je fakultet dio sveučilišta. Ono što vi studirate se zove sveučilišni nastavni plan i program, dakle mi se sad ponašamo po sveučilišnom nastavnom planu i programu. Studijski program je zapravo ono što ste vi upisali. U jednom trenutku ste upisali preddiplomski studij, onda drugi studijski program može biti recimo diplomski studij pa postoji doktorski studij pa specijalistički studij, dakle to su sve nekakve vrste studijskih programa. U okviru jednog studijskog programa imate više predmeta, dakle studijski program za početak definira neku količinu predmeta; na našem fakultetu ima nekoliko stotina; i za svaki od tih predmeta postoje definirane granule znanja i ishodi učenja. Dakle jednu od tematskih cjelina nekog predavanja možemo poistovjetiti s jednom granulom znanja. U općem slučaju zapravo nit ne mora bit baš tako da je jedno predavanje jedna granula, može čak biti i više granula unutar istog predavanja ili može biti jedno predavanje u nekoliko granula. U svakom slučaju kad smo definirali te granule znanja onda se za taj predmet na neki način mora definirati kako će biti izvođen. U okviru onog nastavnog plana i programa za tekuću akademsku godinu definira se koja će to vrsta predmeta biti, kada će se predavati; dal se predaje u ljetnom ili zimskom semestru ili prvom, drugom, trećem četvrtom ili ne znam ni ja. Mora se znati koliko ECTSa predmet nosi, koje je vrste predmet; dakle on može biti izborni, redovni, teorijski, specijalistički, vještina. (…) Unutar samog studijskog programa za neku akademsku godinu bismo onda mogli definirati više predmeta i rekli smo koje su oni vrste. Šifru i naziv predmeta možda ne bi škodilo znati, uz ECTSe i semestre. Onda znate i sami da neki predmeti imaju predavanja, većina ih ima predavanja, međutim postoje i auditorne i laboratorijske vježbe pa se onda (…) predmeta uz ta tri faktora definira. Definira se koliko sati predavanja, koliko sati vježbi i koliko sati labosa ima predmet. Možete vidjeti na FERWebu da vam je neki predmet 2+0+1, što bi u prijevodu značilo da imate dva sata predavanja i jedan sat labosa tjedno. Ili može se definirati i na drugi način, a to je da predmet recimo kao što je RPPP piše 45. Ovo 45 zapravo znači 45 sati nastave, izravne nastave, u semestru, a to zapravo što vi tu sjedite. Uzmimo u obzir da zapravo ovo što smo sad tu, dakle to je 3 sata u jednom bloku pa 3\*15 tjedana nastave, zapravo ima sam predmet 45. I onda sad naravno ti predmeti kad su već definirani onda ih na neki način netko treba izvoditi. Dakle izvođači predmeta su nekakvi djelatnici fakulteta. Inače djelatnici fakulteta mogu biti nastavno i nenastavno osoblje. Ovi nastavni mogu biti ono asistenti pa mogu biti predavači, dakle uloga na predmetu može biti predavač, asistent, nositelj (…). Nenastavno osoblje u pravilu ne sudjeluje u nastavi, dakle to su djelatnici potpornih službi, tipa: služba održavanja, kadrovska služba ili studentska služba i tako redom. Ovo kad velim služba, djelatnici su inače članovi i zaposlenici zavoda ili službi. Dakle fakultet ima 12, valjda, ili 13 zavoda (…) i ima nekoliko službi kao što su prije spomenute studentska, kadrovska, knjižnica, CIP (Centar informacijske potpore), dakle onda pripadaju djelatnici tim zavodima i službama. E sad oni izvode nastavu i budući da su djelatnici ili zaposlenici onda se njima to na neki način evidentira, treba se za svaku akademsku godinu znati u kojoj ulozi je neki djelatnik bio i s kojim opterećenjem. U pravilu se inače evidentira u postotku, dakle ako predavanja imaju 45 norma sati, onda ima 100% normu za predavanja, a nekad će zauzvrat imati 100% normu za vježbe. Dakle svatko od ovih uloga tipa predavač ili asistent se onda evidentira koliko je netko bio opterećen. Nastavnici inače rade i mentorstvo dakle postoji onaj predmet seminar pa predmet projekt pa predmet završni rad, predmet diplomski rad - njih ćemo također smatrati predmetom. Nećemo izmišljati neke nove kategorije po kojima nastavnici opet može biti angažirani i gdje asistenti mogu sudjelovati kao komentori ili na neki drugi način. Da bi nastavnik uopće mogao predavati on mora postati nastavnik. E sad nastavnik zapravo nešto tko je izabran u takozvano znanstveno nastavno zvanje. I tu onda zapravo razlikujemo kategoriju i zvanja i zaposlenja, naime nemaju svi, svo nastavno osoblje nema istu kategoriju. O čemu se radi? Ako se standardno netko zaposli onda on ima zanimanje, dakle zaposlen je na nekakvom mjestu tipa administrativni referent ili voditelj službe, bagerist (…) kojega doduše nemamo na fakultetu. U svakom slučaju to su nekakva zanimanja. Neka zanimanja mogu biti onda i asistent, viši asistent pa vidjet ćemo ima i drugih recimo docent, izvanredni profesor, redoviti profesor, trajnica(?) - to nije bitno to je redoviti profesor u trajnom zvanju. Šalim se malo. To jesu nekakva zanimanja. Docenata ima više, recimo svaku (ne čuje se). Da bi netko postao nastavnik onda on zapravo mora biti izabran u znanstveno zvanje. I onda znanstveno zvanje zapravo može biti znanstveni suradnik, viši znanstveni suradnik i znanstveni savjetnik. Ima čak i neka veza između tih pojmova, dakle da je osoba zaposlena u nekakvom institutu kao što je Ruđer Bošković, onda bi netko tko je doktorirao prvo bio izabran, morao bi pisati nekakve radove, članke, sudjelovati u nastavnim projektima i istraživanjima i onda bi nakon postao znanstveni suradnik. Na našem fakultetu, ako hoćemo znanstvenog suradnika staviti u nastavu, onda ga izaberemo u docenta. Pa se onda kod nas nekako postoji upareno znanstveni suradnik je docent, onda korak više u napredovanju viši znanstveni suradnik je izvanredni profesor i znanstveni savjetnik je redoviti profesor. E sad kako se to postane? Naravno osoba nešto puno radi, piše članke, sudjeluje u nekom obliku nastave. Prvo kao asistent i tako dalje. I onda vodi projekte, sudjeluje u projektima, na stručnim, znanstvenim i tako dalje. I sad u tim projektima recimo može imati različite uloge. Osoba može biti na više projekata, projekti mogu bit recimo međunarodni i domaći znanstveni. Može biti stručni projekt, mi to zovemo privreda iako nije sve ili gospodarenje je bolja riječ. Ovaj projekti s gospodarstvom jesu ovaj za bilo koji subjekt bilo akademske zajednice, nije nužno da su to samo tvornice ili ono proizvođači nekakvih proizvoda tipa *Rimac automobili* ili autodijelovi ili HEP, nego to zapravo mogu biti i različite institucije kao što su ministarstva; radili smo projekt za Ministarstvo obrane, za Ministarstvo zaštite okoliša, druge akademske institucije, dakle projekti se rade, za PMF smo napravili (…). U svakom slučaju na tom projektu osoba može biti tipa voditelj, koordinator pa samo sudionik. I sad kad je osoba to sve u životu radila onda u jednom trenutku želi biti izabrana u znanstveno zvanje i na radno mjesto. I da bi se to postiglo, onda se pokrene postupak izbora u znanstveno nastavno zvanje i na radno mjesto u zavodu tom i tom. Tako stvari krenu. A to zapravo znači da fakultetsko vijeće oformi povjerenstvo od tri člana; dva člana su s fakulteta, jedan je vanjski. I ta tri člana predstavljaju stručno povjerenstvo koje onda ocjenjuje kandidata koji želi nešto postići. Dakle zna se u datom trenutku kad se pokrene natječaj za izbor u znanstveno nastavno zvanje i zapošljavanje na radno mjesto u zavodu, zna se za koje je to radno mjesto u nekoj organizacijskoj jedinici, rekli smo to su zavodi i stručne službe. I zna se u kojem je to zvanju odnosno zanimanju. Tako da jedna osoba odmah može o njoj se znati povijest napredovanja: aha, bio je izabran za docenta te godine, na zavodu tom i tom, onda je recimo prešao na drugi zavod pa je tamo izabran u neko drugo zvanje, neki drugi dan ili datum. Ono gdje imamo problem kao fakultet je to da su financijska sredstva odnosno budžet limitiran pa nema zapravo zapošljavanja, onda se događa da se na isto radno mjesto prijavljuje i više od jednog kandidata. Onda unutar, to se zove natječaj, dakle unutar tog natječaja samo jedna osoba može biti izabrana za to što sam rekao: zvanje i radno mjesto. I onda potvrdu o izboru kandidata potvrđuje sveučilište i tamo postoje dakle odgovarajuća tijela tipa Senat ili Vijeće tehničkog područja. I datumom te potvrde osoba zapravo stvarno bude izabrana, a s nekim drugim datumom onda nešto malo kasnije, obično na 1. u mjesecu, joj se promijeni ugovor o radu, dakle mora postati zaposlenik na drugom statusu. I manje više to je doseg. Ima još nekakvih dodatnih elemenata, dakle ako, vi ćete to raditi u projektnim ekipama, timovima po 6, dakle svatko bi trebao imati svoj nekakav dio kojim će se baviti - to bismo zvali domena. Domena može biti studijski program, izvedba predmeta, izbor u zvanje i na radno mjesto, evidencija projekata koje sam spominjao, organizacijska struktura - zavodi i službe sa svojim nastavnim i nenastavnim osobljem. Posebno, eventualno, može bit definiranje studijskog programa i s druge strane imate ove izvedbu nastavnog plana i programa jer je studijski program ono statična struktura, koja definira predmete i granule, a izvedba nastave je ono koje za svaku nastavnu godinu kaže kad se predmet predavao u kojem semestru, s kojim opterećenjem, s kojim izvođačima itd. Inače, djelatnici ove radove koje pišu i projekte evidentiraju u Hrvatskoj znanstvenoj bibliografiji, dakle to se ocjenjuje kod izbora u zvanje koliko je radova koje kategorije netko imao. To mogu biti članci u časopisima i znanstvenim konferencijama, dakle tipa A, B, C ili D - nekakva slovna oznaka odredi jačinu tog rada. Mogu biti elaborati, ekspertize, dakle kao dokumentacija izvedenih projekata. I postoji jedan dio administrativni, gdje za projekte zapravo treba znati budžet i evidenciju troškova pa se to evidentira na takozvanim karticama projekta. Kolokvijalno mi to zovemo radni nalozi, ali zapravo su financijska evidencija, ne evidencija rada. A onda se slično troškovi zavoda evidentiraju po karticama zavoda. I konačno onaj naš izbor u zvanje prolazi kroz jedan odbor, taj odbor se zove Odbor za izbore u zvanje. Za razliku od povjerenstva koje se oformi kao tri člana za svaki postupak, odbor je trajno tijelo. On se oformi obično za jednomandatno razdoblje od 2 godine pa se onda to koji puta i ponovi. Najčešće to bude izbor za dekana pa bude nova uprava, onda se osvježi, osvježi se to članstvo. Inače može biti raznih; postoji Odbor za cjeloživotno obrazovanje i e-učenje, Odbor za doktorske studije, Odbor za infrastrukturu, Odbor za suradnju s gospodarstvom. Uglavnom djelatnici budu i članovi tih odbora. A velim, Odbor za izbor u zvanje, on potvrđuje, odnosno operativno prosljeđuje … Ne bi škodilo da sad malo pročitate što ste napisali.

**KOLEGICA**: Možete ponoviti odbore?

**FERTALJ**: Odbore? Mislim da su zapisani na FERWebu, ali mogu, neću ih znati sve, dakle Odbor za izbore u zvanja, Odbor za cjeloživotno obrazovanje i e-učenje, Odbor za infrastrukturu, Odbor za odnose s gospodarstvom, Odbor za doktorske studije, ne znam jesam li rekao.

**KOLEGA**: Mi smo sad opisali tu strukturu studija (valjda što treba napravit - ne čuje se)

**FERTALJ**: Trebalo bi implementirati sustav koji evidentira sve podatke o ovome što sam pričao. Dakle tražimo evidenciju čega? Naravno fakulteta i sveučilišta, studijskih programa, razina studiranja (diplomski, preddiplomski…), predmeta s njihovim granulama znanja i ishodima učenja, onda vrste predmeta smo rekli da nekakve postoje, izvođače sa svojim ulogama i opterećenjima. Pa smo rekli da izvođači mogu biti djelatnici, nastavno i nenastavno osoblje i da djelatnici sudjeluju u projektima, da projekti mogu biti nekog tipa.

**KOLEGA**: Kojeg su projekti tipa?

**FERTALJ**: Pa rekao sam da postoje vrste projekata: znanstveni, međunarodni ili domaći i može biti stručni.

**KOLEGA**: Ti projekti, to mogu imati samo nastavnici ili svi djelatnici?

**FERTALJ**: Nastavnici sudjeluju, tu i tamo postoje nekakve iznimke za nešto što je (…) recimo da uglavnom nastavnici. Inače, zapravo, ovako ćemo reći, svaki djelatnik može sudjelovati u projektu. Recimo zavodski administratori, kolokvijalno tajnica bi mogla bit u timu i imati nekakvu ulogu na projektu, ako ništa drugo, za unos podataka.

**KOLEGA**: Mogu li i studenti sudjelovati?

**FERTALJ**: Da, svakako!

**KOLEGICA**: Pričali ste o nekom mentorstvu, sumentorstvu…

**FERTALJ**: Da, nastavnik može biti mentor ili komentor. Dakle na raznim razinama. Imate mentora već za završni rad, komentora vi zapravo i ne vidite. To je više izuzetak. Ali bi ste mogli teoretski imati komentora već za završni i diplomski rad. Ono što je češće to mentorstvo može biti i za doktorski rad i za specijalistički rad na nekim drugim razinama studija. Dakle to što ste pitali za komentora onda se dosta često dogodi da osoba može imati dva mentora naročito u situacijama kad je nekakva interakcija između našeg Sveučilišta i nekog drugog, a naročito ako netko radi svoj rad vani. Dogodi se da imam doktoranda koji ode na nekakvo usavršavanje u inozemstvo i onda mentor bude recimo s fakulteta, a komentor koji to tamo operativno još se time bavi.

**KOLEGICA**: Treba vodit studentima?

**FERTALJ**: Ne, ne. Zaustavio sam se na bibliografiji koja evidentira takve stvari, ali nećemo evidentirati samo izvođenje nastave. Nisam spomenuo niti upis predmeta, niti ispite…

**FERTALJ**: Ono što će vam trebati, trebat će vam nekakvi podaci. Što ćete upisati recimo o fakultetu? Što bi trebalo znati o fakultetu? Pa nekakvu šifru. Kako se šifra zove kod nas? OIB bi bila dobra šifra. A onda ono minimalno što vam treba je naziv fakulteta, sjedište, URL, IBAN. (…) Za sveučilište potrebna kratica i naziv, UNIZG - Sveučilište u Zagrebu, FER je kratica, ne bi škodilo znati kraticu.

**KOLEGA**: Za povjerenstvo ste rekli ima jedan vanjski, on nije nikakav djelatnik fakulteta, nije profesor?

**FERTALJ**: (…) Nemojte miješati stvari, jedno je kad nije zaposlenik onda je vanjski, a on mora biti u znanstveno nastavnom zvanju minimalno jednakom ili višem od onog u kojeg se kandidat izabire. Dakle u pravilu ne može diplomirani inženjer iste struke ne može izabrati docenta. (…) Oni mogu biti zaposlenici drugih fakulteta, a ti fakulteti mogu biti dio drugih sveučilišta. Dakle netko iz Sveučilišta u Dubrovniku sudjeluje u povjerenstvu na našem fakultetu.

**KOLEGA**: Osim djelatnika, što još trebamo znati za zavode?

**FERTALJ**: Za zavode, ja sam predstojnik to treba znati, dakle treba znati tko je predstojnik, onda bi trebalo znati tko je, inače, općenito to bi bio voditelj zavoda ili službe - voditeljica financijske službe nije predstojnica. Možda tu rečenu karticu zavoda, za evidenciju. URL zavoda, to da vidite. Naravno kako djelatnik pripada zavodu, tako trebate znati tko su njegovi djelatnici. Jedna važna osoba na zavodu je administrativni tajnik. Mnogi studenti prije znaju tajnicu nego nastavnika.

**KOLEGA**: To se u mnogočemu poklapa s FERWebom?

**FERTALJ**: Informacije o kojima smo pričali postoje i na FERWebu. Ali ne radimo FERWeb. Naime, na FERWebu postoji možda informacija o izboru u zvanja, ali ne na ovaj način.

**KOLEGA**: Službe i zavodi, to je na istoj razini?

**FERTALJ**: Da.

**MILAŠINOVIĆ**: Dakle FERWeb će vam poslužiti kao izvor informacija.

**FERTALJ**: Da da, na FERWebu možete vidjeti možda malo nazive i neke druge stvari. Samu proceduru ili postupak nećete vidjeti. Vidjet ćete vijest o tome da je netko izabran ili da je nešto provedeno, vidjet ćete posljedicu, ali ne i način kako je informacija nastala.

**KOLEGA**: U karticama i zavoda i projekta samo troškovi se nalaze? (Cijele financije?)

**FERTALJ**: Pa i prihod. Kad pokrenete nekakav projekt iz EU fonda prvo legnu neki novci. Možda ne prvo, prvo radite pa onda zaradite, ali u svakom slučaju u jednom času dođe do uplate, a i evidentiraju se troškovi.

**KOLEGA**: Jel treba imati neke identifikacije da znamo koji je zavod, koji projekt?

**FERTALJ**: Da, svaki zavod i svaki projekt ima svoju karticu.

**KOLEGA**: Znači transakcija

**FERTALJ**: Tu se evidentiraju financijske transakcije.

**KOLEGA**: Onda ona strana koja nije u sustavu, to može biti EU, o njima ništa nemamo, samo naziv i IBAN?

**FERTALJ**: Ne. To se u jednom sasvim drugom djelu odvija. Dakle nije, sama kartica projekta ne evidentira razloge nastanka financijskih transakcija. Da bi transakcija bila provedena u kartici, a zapravo netko je napisa račun i fakturu, a ta je faktura plaćena preko banke pa je došao izvod iz banke, ima nešto papirnatog posla koji se zbiva mimo naše kartice koji mi zapravo … rekli bismo da je to izvan našeg dosega. Ne moramo sad to znati. Slično tome, ako se na kartici evidentira da je netko u skriptarnici preuzeo računalo ili monitor, onda se to evidentira kao jedan, nazovimo to, redak, dakle vrste troška i iznosa, a zahtjevnica, otpremnica.. netko je to zahtijevao, netko je to nabavio, netko je potpisao da je preuzeo. Uopće ne želite znati što sve ima u tome.

**KOLEGA**: Znači potvrdom izbora, zaposlenik dobiva datum? Početno vrijeme, ali završno vrijeme - do kad radi. To dobivaju tajnice i neke druge podjele. Jel potrebno imati?

**FERTALJ**: U pravilu je važnije kad je datum pokretanja postupka i kad je datum samog izbora. Izbor onda općenito može imati nekoliko konotacija. U pravilu se ne evidentira datum kao takav, nego obično osoba bude izabrana na neko razdoblje, u pravilu, to razdoblje je 5 godina. Međutim postoje zakonski uvjeti u kojima netko može, ako ih ispuni, svoj reizbor ili napredovanje pokrenuti i nakon 3 godine. Znači, neke stvari će se dogoditi automatizmom - nekim propisom koji aktivira novi proces pa i nije nužno pisati do kad taj izbor traje. Negdje će zapravo u popisu zaposlenja pisati od kad do kad je osoba bila zaposlena, al to je drugi dio evidencije. To nije postupak izbora, nego je tijek službe ili zaposlenja osobe. Naime, administrativni radnici ili zaposlenici u službi održavanja (električar, stolar, čistačica) oni se ne biraju u zvanja, oni budu jednostavno zaposleni i onda imaju datum zaposlenja - u tom slučaju imaju datum početka zaposlenja, imaju datum završetka zaposlenja. Zaposlenje može završiti raskidom radnog odnosa, odlaskom u mirovinu, nekim različitim ishodima. Slično i nastavnici onda imaju datum zaposlenja i datum završetka radnog odnosa. Naime, temeljem ovog izbora sklapa se ugovor o radu. Na jedan datum osoba zapravo bude izabrana, a da na drugi datum onda sklopi taj ugovor o radu.

**KOLEGICA**: Jesam dobro shvatila da treba voditi evidenciju o otvorenim natječajima i o svima prijavljenima?

**FERTALJ**: Nisam to tako rekao. Činjenica je da se otvori natječaj koji predstavlja taj postupak jednog izbora. Otvori se natječaj za izbor na radno mjesto i u zvanje i onda se na taj natječaj javi više kandidata. Za svakog kandidata se onda ocjenjuje njegova znanstvena, nastavna i stručna djelatnost - procjenjuje se je li bio mentor, je li vodio projekte, koliko je nastave radio i kakve članke je pisao i onda se za tu osobu donese nekakva odluka. Naravno, ako ima više kandidata, onda se odluka donese za jednu osobu. Ostale jednostavno nisu izabrane. Ako ih se javilo 5, jedna će biti izabrana, ostale ostaju u statusu u kojem su bile do tad. Dakle neće napredovati. U nesretnom slučaju, neki će u jednom trenutku ostati i bez posla, ali to nije taj trenutak. Naime, promijenit će im se status u trenutku kad im istekne ugovor o radu. Imali smo znanstvene novake, dakle ljude koji su bili predvođeni znanstvenim projektima - njih vi vidite kao asistente. Ti ljudi su na projektu koliko traje znanstveni projekt, to bi bilo nekakvih 5 godina i u tom roku moraju doktorirati. I onda čovjek doktorira i ne otvori se novo radno mjesto za nastavnika (docenta) i on jednostavno mora otići. Ili se otvori stručni projekt pa se radi neki posao za privredu pa se onda taj posao naplati i umjesto da se novci podijele kao honorar, onda se tog čovjeka zaposli pa on sam sebi generira plaću. Dok se ne otvori radno mjesto docenta.

**FERTALJ**: Imam ja šalabahter, al mislim da sam manje više sve rekao. Za projekt bi trebalo znati kad je počeo, kad je završio, na FERWebu budete vidjeli sliku osobe.

**KOLEGA**: Vrste korisnika?

**FERTALJ**: To bi se zvalo nefunkcionalni zahtjevi i nismo ga postavili i ovaj trenutak ne raspravljamo nešto što je… recimo da već postoji.

**FERTALJ**: ER modeli (…) Napravite si mentalnu mapu, ono Što je tu sad pričao o nastavnom programu, granulama, izborima, ljudima, dakle o nekakvim temama. I zapravo savjet vama je da te teme koje sam nazvao domenama u jednom trenutku kad se ekipa sastavi na hrpu onda ćete imati kolektivno sjećanje na taj intervju, jednu zajedničku sliku. Onda ER dijagramom ili modelom podataka u jednu ruku i onda je ideja da u svakom tom modelu podataka nađete nekakvu svoju zonu i da ko lego kockice zapravo kad te zone zapravo pospojite da imate spojene nekakve entitete ili objekte razmatranja da time dobijete cjelokupnu sliku. Kako bude semestar išao, onda ćete radeć svatko svoje ekrane stavljanjem tih ekrana na hrpu dobiti cjelokupni sustav.

**KOLEGA**: Rekli ste da bibliografija znanstvenih radova vodi evidenciju o znanstvenim radovima.

**FERTALJ**: I ne samo njima.

**KOLEGA**: To sam htio pitati. Projekti, jesu to znanstveni radovi?

**FERTALJ**: U pravilu, projekt kao takav nije znanstveni rad. Postoji znanstvena bibliografija koja evidentira, znanstvene, stručne i ostale radove. Ako odete na <http://bib.irb.hr/> onda ćete vidjeti to o čemu pričam. U kratko, dakle rad može biti knjiga, udžbenik. Može biti poglavlje u knjizi, jer ima ono kad više autora kompilira neku veću knjigu. Može biti rad u časopisu, taj časopis može biti kategorije A ili B. Ja vas nisam zamarao, samo sam rekao postoje radovi A, B, C ili D - radovi u časopisu mogu biti kategorije A, B ili D. A onda postoje radovi na konferencijama. Odemo pa nešto napišemo, odemo na znanstvenu konferenciju ili kongres i to tamo prezentiramo. Ko što biste vi prezentirali na predmetu seminar ili završni ili diplomski rad. Prezentiramo ili pričamo o svojim postignućima, a onda zapravo recenzent prethodno ocijeni, a publika nam postavlja pitanja. To su konferencijski radovi. Onda preko toga mogu biti stručni radovi, netko napiše članak u časopisu Bug ili održi predavanje na skupu (…) stručna konferencija koja nema znanstveni karakter, ali može se opet razmatrati taj skup. Onda u toj znanstvenoj bibliografiji stvarno bude popis završnih, diplomskih, doktorskih i drugih radova. I onda postoji jedna kategorija *ostalo*, grupa radova koja na neki način kombinira tekstove koji… u tu grupu spadaju elaborat, ekspertize. Napravimo projekt izgradnje nečega. Informacijskog sustava ili projekt zamjene dizel agregata za rezervno napajanje FER-a. Onda se ta specifikacija naziva elaborat. Snimka stanja informacijskog sustava ili prijedlog njegov. U kategoriju ostalo spada i računalni paket. Postoji stvarno kao vrsta rada. I onda svi ti nekakvi stručni spadaju u tu kategoriju. A kad pitate projekt. Da, bi mogao imati.. rezultat projekta bi mogao biti ili ekspertiza ili elaborat, tehnička dokumentacija i taj isti računalni paket. Pa čak možete za isti projekt imati u znanstvenoj bibliografiji nekoliko bibliografskih jedinica. Napisali ste znanstveni rad o nekoj velikoj pameti koju ste uvodili unutra, s druge strane ste možda proizveli to kao programsko rješenje i treće, onda ste još napravili specifikaciju.

**KOLEGA**: Predmeti se vode pod neki zavod ili samo…?

**FERTALJ**: Predmeti su dio studijskog programa, odnosno plana i programa. Popis predmeta možete vidjeti na FERWebu, možete i vidjeti kao na onom popisu po smjerovima, a postoji tako zvani informacijski paket. A to je zapravo plan i program.

**KOLEGA**: Svaki djelatnik može biti u odboru?

**FERTALJ**: Da.

**KOLEGA**: Ali mora biti s tog fakulteta?

**FERTALJ**: U odborima fakulteta mogu sudjelovati samo zaposlenici fakulteta.

(…)

**KOLEGA**: Tko su ciljani korisnici naše aplikacije?

**FERTALJ**: Svi. Tko bi mogao biti objektivno zainteresiran? Netko sa sveučilišta bi mogao imati želju do razine studijskih programa, dio tijela sveučilišnih može imati potrebu za podacima o odlukama o izboru. S druge strane, zaposlenik koji sudjeluje u odboru mora znati nešto, onda ovaj koji je na zavodu mora kako mu zavod funkcionira, onaj koji ima povjerenstvo… Praktički svi zaposlenici. Činjenica je da nenastavno osoblje manje u sustavu - nema koristi.